cyanic-selkie/wikianc huggingface dataset:
Николај Давиденко
2001–2003
Во 2001, Давиденко заиграл на својот прв Гренд слем во кариерата, на Отвореното првенство на Австралија, каде стигнал до второто коло во кое загубил од поранешниот светски бр. 1, Патрик Рафтер во четири сета. Подоцна во февруари, тој добил повреда на долниот дел на грбот на челинџерот во Далас и бил надвор од терените шест недели. По повредата, тој се вратил на терените победувајќи на челинџер турнирите во Улм и Истанбул. Тој ја завршил сезоната со четвртфинале на АТП турнирот во Базел.
Во 2002, Давиденко продолжил да игра на АТП и челинџер турнири. Тој имал солидна сезона со четвртфинални настапи на АТП турнирите во Баштад и Виена, и исто така ја освоил својата четврта челинџер титула, во Шчеќин. Тој настапил на сите четири Гренд слем турнири, и стигнал до второто коло на Отвореното првенство на Франција и Отвореното првенство на САД.
2004: Пробив
Давиденко ја започнал променливо новата сезона и сè до април не успеал да врзе две победи во серија. Сепак во средината на април, тој стигнал до четвртфиналето на Мастерсот во Монте Карло, каде бил поразен од Карлос Моја. На патот до таму, тој забележал победи над Маријано Забалета, Алекс Кореча и Иван Љубичиќ редоследно. Тој продолжил со исто темпо и следната недела на турнирот во Минхен, каде успеал да ја освои својата трета титула во кариерата победувајќи го Мартин Веркерк во финалето. Подоцна во сезоната, тој стигнал до полуфиналето на Отвореното првенство на Штутгарт, каде бил поразен од Гуљелмо Кањас
Во август, на Летните олимписки игри 2004, Давиденко бил поразен во првото коло од Роџер Федерер во три сета. На Отвореното првенство на САД, Давиденко забележал победи над Марк Филипусис и Робин Седерлинг во првите две кола, но во третото коло загубил од Карол Бек. Кон крајот на сезоната, тој успеал да ја освои четвртата титула во кариерата, откако бил подобар од Грег Руседски во финалето на турнирот во Москва. Заедно со Игор Андреев, тој во Москва ја освоил и титулата во двојки. Давиденко сезоната ја завршил на 28. место со резултат од 33 победи и 29 порази.
2005
Сезоната на земјена подлога, Давиденко ја започнал со пораз од Ришар Гаске во третото коло на Мастерсот во Монте Карло. Потоа тој стигнал до полуфиналето во Барселона, каде бил поразен од Хуан Карлос Фереро. Тој одиграл одлично на Мастерсот во Хамбург каде забележал неколку одлични победи и стигнал до полуфиналето во кое бил поразен од Роџер Федерер. Сепак следната недела, на турнирот во Санкт Пелтен, тој ја освоил петтата титула во кариерата победувајќи го во финалето домашниот фаворит, Јирген Мелцер. Најголемиот успех во сезоната, Давиденко го доживеал на Отвореното првенство на Франција, каде стигнал до полуфиналето, во кое загубил во пет тесни сета од Маријано Пуерта. На патот до таму, тој забележал победи над Томи Хас, Гуљелмо Корија (финалист во 2004) и Томи Робредо.
Давиденко го повторил успехот од минатата година и повторно стигнал до полуфиналето на Отвореното првенство на Штутгарт, каде овојпат бил поразен од Гастон Гаудио. Тој ја завршил сезоната со четвртфиналните настапи на Мастерс турнирите во Синсинати и Париз. По одличната сезона, тој се квалификувал за тенискиот Мастерс куп во Шангај за првпат во кариерата. Тој завршил прв во својата група забележувајќи победи над Андре Агаси, Гастон Гаудио и Маријано Пуерта, но во полуфиналето бил поразен од Давид Налбандијан. Тој годината ја завршил како најдобар руски тенисер на 5. место на АТП листата.
2006
По неговото брзо искачување во најдобрите пет на АТП листата во 2005, Давиденко останал таму и во 2006 година. Тој повторно стигнал до четвртфиналето на Отвореното првенство на Австралија, каде бил поразен од Роџер Федерер во четири тесни сета, 4–6, 6–3, 6–7, 6–7. Тој повторно имал солидна сезона на земјена подлога. Најпрво, тој стигнал до финалето во Есторил во кое загубил од Давид Налбандијан, а потоа до третото коло на Мастерсот во Рим каде бил запрен до Николас Алмагро. Тој забележал победи над Николас Масу, Андреас Сепи и Јарко Ниеминен редоследно и се пласирал во четвртфиналето на Мастерсот во Хамбург, каде бил поразен од Марио Анчиќ. Тој ја одбранил титулата во Санкт Пелтен и втора година по ред стигнал до четвртфиналето на Отвореното првенство на Франција, каде бил запрен од Давид Налбандијан. По воведните порази на трите турнири на трева, вклучувајќи го и Вимблдон, Давиденко ја повратил својата форма и стигнал до финалето во Баштад, каде загубил од Томи Робредо.
Тој ги продолжил одличните игри и ја освоил седмата титула во кариерата на турнирот во Сопот, победувајќи го Флоријан Мајер, а на само два дена пред Отвореното првенство на САД тој ја освоил и осмата титула во кариерата, победувајќи на турнирот во Њу Хејвен. Во њујорк, тој вторпат во кариерата заиграл Гренд слем полуфинале но загубил од Роџер Федерер. На патот до полуфиналето тој забележал победи над Николас Мау, Лукаш Кубот, Енди Мари и Томи Хас редоследно. Во средината на октомври, тој освоил нова титула на турнирот во Москва, победувајќи го Марат Сафин во финалето, а потоа за првпат во кариерата освоил АТП Мастерс 1000 титула, победувајќи го Доминик Хрбати во финалето на Мастерсот во Париз.
Тој по вторпат во кариерата заиграл на тенискиот Мастерс куп во Шангај, но не успеал да ја помине групата откако загубил од Џејмс Блејк и Рафаел Надал, а единствената победа ја забележал над Томи Робредо. Во декември, тој му помогнал на рускиот тим да победи во финалето на Дејвис купот против Аргентина. Давиденко годината ја завршил на 3. место на АТП листата.
2007
Новата сезона Давиденко ја започнал со полуфинале на Отвореното првенство на Катар, каде бил поразен од Енди Мари. Тој третпат последователно стигнал до четвртфиналето на Отвореното првенство на Австралија и бил поразен во пет сета од Томи Хас. На турнирот во Ротердам, Давиденко го одиграл второто полуфинале во годината и повторно бил поразен, овојпат од Иван Љубичиќ.
Тој играл променливо на турнирите на земјена подлога, но конечно се вратил во форма и стигнал до полуфиналето на Мастерсот во Рим, каде загубил од Рафаел Надал во неверојатен натпревар со 6–7, 7–6, 4–6. Тој ја продолжил одличната форма и за вторпат во кариерата стигнал до полуфиналето на Отвореното првенство на Франција, во кое повторно загубил од Роџер Федерер со 5–7, 6–7, 6–7. На Вимблдон, тој го изненадил тенискиот свет со пласманот во четвртото коло на неговата најмалку омилена подлога.
Американската сезона на тврда подлога, Давиденко ја започнал со одлични настапи на Мастерс турнирите во Монтреал и Синсинати, каде стигнал до четвртфиналето и полуфиналето редолседно. Давиденко потоа вторпат последователно стигнал до полуфиналето на Отвореното првенство на САД каде бил поразен од Роџер Федерер со 5–7, 1–6, 5–7. До полуфиналето тој немал загубено ниту еден сет. Тој ја освоил единаесеттата титула во кариерата во Москва, победувајќи го Пол-Анри Матје во финалето.
Во ноември, тој третпат последователно се квалификувал за тенискиот Мастерс куп во Шангај. Во групната фаза, тој загубил од подоцнежниот победник Роџер Федерер со 2:0 во сетови и од Енди Родиик со 2:1 во сетови, а единствената победа ја забележал над Фернандо Гонзалез со 2:0 во сетови, со што завршил на третото место на табелата и не се пласирал во полуфиналето. Давиденко ја завршил сезоната на 4. место на АТП листата, трета година последователно во најдобрите пет.
2008
Тој ја освоил својата втора мастерс титула, и вкупно дванаесетта во кариерата на Мастерсот во Мајами. Како четврти носител, тој во четвртфиналето забележал лесна победа над Јанко Типсаревиќ, а во полуфиналето ја остварил својата прва победа над Енди Родик. Во финалето тој го победил Рафаел Надал со 6–4, 6–2, со што за првпат во кариерата успеал да го победи шпанецот.
На првиот турнир на земјена подлога, во Есторил, тој стигнал до финалето во кое за противник го имал светскиот бр. 1 Роџер Федерер. Тој го загубил првиот сет во тајбрејк, а во вториот сет при резултат 2–1, тој го предал натпреварот поради повреда на левата нога. Потоа тој стигнал до полуфиналето на Мастерсот во Монте Карло, каде загубил од Рафаел Надал. До тринаесеттата титула во кариерата, Давиденко стигнал на турнирот во Порчах, победувајќи го Хуан Монако во три сета. Давиденко разочарал на Отвореното првенство на Франција, и во третото коло бил поразен од Иван Љубичиќ. Сепак тој брзо го заборавил поразот, и веќе на следниот турнир, во Варшава, успеал да освои нова титула, победувајќи го Томи Робредо во финалето.
Давиденко стигнал до полуфиналето на Мастерсот во Париз, победувајќи ги редоследно Иван Љубичиќ, Томаш Бердих и Рафаел Надал. Сепак, во полуфиналето тој загубил од Давид Налбандијан со 1–6, 7–5, 4–6. Тој четврти пат последователно се квалификувал за тенискиот Мастерс куп во Шангај. Во групната фаза, тој ги победил Жо-Вилфрид Цонга и Хуан Мартин дел Потро, а бил поразен од Новак Ѓоковиќ, со што завршил на второто место на табелата и се пласирал во полуфиналето. Таму тој го победил Енди Мари и за првпат во кариерата заиграл во финалето на овој турнир. Во финалето, тој за противник го имал Ѓоковиќ, од кого бил повторно поразен. Давиденко сезоната ја завршил на 5. место на АТП листата.
2009
Давиденко за започнал годината со егзибициски турнир во Абу Даби, на кој игале шест тенисери од најдобрите 10. Тој го победил Енди Родик со 6–4, 6–4, а загубил од Рафаел Надал со 6–2, 6–3.
Негов прв официјален турнир бил турнирот во Ченај, Индија, каде тој бил прв носител. Тој го победил Даниел Келерер во првото коло, но бил приморан да го предаде мечот од второто коло против Лукаш Длоуги поради повреда на петата на левата нога. Поради оваа повреда, тој морал да го откаже учеството на Отвореното првенство на Австралија. Во Ротердам, тој бил трет носител, но загубил од Жулијен Бенето во второто коло. Тој ја обновил повредата која ја заработил на турнирот во Ченај и бил приморан да се откаже од мастерс турнирите во Мајами и Индијан Велс. Поради тоа, тој паднал на АТП листата од 5. на 9. место во првата недела на април.
Давиденко се вратил на терените по двомесечна пауза. На Мастерсот во Монте Карло, тој забележал победи над Иво Карловиќ и Давид Налбандијан, но во четвртфиналето бил поразен од Енди Мари. Потоа, во Барселона, тој остварил победи во три сета над Фелисијано Лопез и Радек Штепанек, но во полуфиналето бил запрен од Рафаел Надал. И покрај добриот резултат, тој излегол од најдобрите 10 на АТП листата првпат по 23 мај 2005 година.
Давиденко стигнал до своето второ полуфинале во годината на турнирот во Есторил со победите над Хуан Карлос Фереро во второто коло и Марди Фиш во четвртфиналето. Во полуфиналето тој бил запрен од Џејмс Блејк со 7–6, 6–7, 3–6. На Мастерсот во Мадрид, Давиденко стигнал до третото коло, каде поради повреда на нога го предал натпреварот против Енди Родик. Сепак, тој бил подготвен да игра на Отвореното првенство на Франција и стигнал до четвртфиналето забележувајќи победи над Станислас Вавринка и Фернандо Вердаско во претходните два натпревари. Во четвртфиналето тој бил поразен од Робин Седерлинг (кој во четвртото коло сензационално го победил Рафаел Надал).
На трева, Давиденко стигнал до третото коло на Вимблдон во кое за првпат загубил од Томаш Бердих со 2–6, 3–6, 2–6. По Вимблдон, тој настапил на турнирот во Штутгарт како втор носител, и стигнал до четвртфиналето во кое бил поразен од Фабио Фоњини. Потоа тој во наредните две недели освоил две нови титули: на Отвореното првенство на Германија го победил Пол-Анри Матје со 6–4, 6–2 и на Отвореното првенство на Хрватска бил подобар од Хуан Карлос Фереро со 6–3, 6–0, губејќи само еден сет во 10 натпревари. Тој ја продолжил својата победничка серија на 12 натпревари на Мастерсот во Монтреал, но во четвртфиналето бил запрен од Енди Мари. На Отвореното првенство на САД, тој стигнал до четвртото коло, но поради повреда на бутот на левата нога го предал натпреварот против Робин Седерлинг. Тој ја освоил третата титула во годината на Отвореното првенство на Малезија победувајќи го Гаел Монфис во четвртфиналето, Робин Седерлинг во полуфиналето и Фернандо Вердаско во финалето со 6–4, 7–5. По победата во Малезија, тој заиграл на Отвореното првенство на Кина, и загубил од Марин Чилиќ со 4–6, 4–6 во четвртфиналето. Азиската турнеја, Давиденко ја завршил на Мастерсот во Шангаj, каде на патот до финалето забележал победи над носителите Фернандо Гонзалез, Радек Штепанек и Новак Ѓоковиќ. Во финалето, тој остварил изненадувачка победа над Рафаел Надал со 7–6, 6–3, со што ја освоил својата трета мастерс титула во кариерата.
На завршниот АТП Мастерс во Лондон, Давиденко победил на четири од пет натпревари. Тој го загубил првиот натпревар во групната фаза од Новак Ѓоковиќ со 6–3, 4–6, 5–7, но во второто коло забележал победа над Надал од 6–1, 7–6. Во последниот натпревар од групната фаза, Давиденко бил подобар од Робин Седерлинг со 7–6, 4–6, 6–3 со што обезбедил пласман во полуфиналето. Тој ја остварил својата прва победа над Роџер Федерер во 13 натпревари во полуфиналето со 6–2, 4–6, 7–5. Со победата, тој вторпат последователно се пласирал во финалето на турнирот. Таму, тој го победил Хуан Мартин дел Потро со 6–3, 6–4, со што станап првиот руски тенисер со титула на завршниот мастерс во годината.
Давиденко завршил на 6. место на АТП листата, петти пат последователно во најдобрите 10.
2010: Повреда на зглоб
Давиденко ја започнал годината на егзибицискиот турнир во Абу Даби, но бил поразен во првото коло од Давид Ферер. Една недела подоцна, на Отвореното првенство на Катар, Давиденко ги победил Роџер Федерер со 6–4, 6–4, во полуфиналето и Рафаел Надал со 0–6, 7–6, 6–4 во финалето со што ја освоил својата дваесетта АТП титула во кариерата. На Отвореното првенство на Австралија, Давиденко во првите три натпревари победил без да загуби сет, а во четвртото коло бил подобар од Фернандо Вердаско во пет сета. Во четвртфиналето тој бил поразен од Федерер со 6–2, 3–6, 0–6, 5–7.
На следниот турнир, во Ротердам, Давиденко бил втор носител и до полуфиналето забележал лесни победи редоследно над Фелисијано Лопез, Маркос Багдатис и Јирген Мелцер. Во полуфиналето против Робин Седерлинг, тој се здобил со повреда на зглобot на левата рака, но го продолжил натпреварот кој на крајот го загубил со 6–7, 4–6. Следно, тој настапил на турнирот во Дубаи, и поради повредата на зглобот бил принуден да го предаде натпреварот во второто коло против Михаел Берер.
На Мастерсот во Индијан Велс, Давиденко бил слободен во првото коло а во второто коло забележал победа над Ернест Гулбис. Пред натпреварот од третото коло против Виктор Троицки, тој се предал без игра откако му била констатирана скршеница на зглобот. Давиденко се вратил на терените на турнирот на трева во Хале, откако претходно го пропуштил Отвореното првенство на Франција. На првиот натпревар по тримесечната пауза, тој го победил домашниот играч Симон Гројл со 7–6, 6–0. Тој играл и покрај советите на неговиот доктор кој инсистирал Давиденко да го пропушти турнирот. Сепак, во второто коло тој загубил од Бенјамин Бекер со 3–6, 4–6.
Во првото коло на Вимблдон, Давиденко во рамноправен натпревар тесно го победил Кевин Андерсон во пет сета. но во второто коло загубил од Даниел Брандс. На следните неколку турнири, Давиденко не успеал да врзе две победи во серија, сè до Мастерсот во Синсинати, каде остварил победи над Роби Џинепри и Давид Ферер, а потоа во четвртфиналето загубил од Роџер Федерер со 4–6, 5–7. Следно, на Отвореното првенство на САД, тој бил подобар од Мајкл Расел во првото коло, но во второто коло бил поразен од Ришар Гаске.
До крајот на сезоната, Давиденко стигнал до четвртфиналето на турнирот во Монтпелје, во кое бил поразен од Алберт Монтањес, како и до четвртфиналето на турнирот во Валенсија, во кое бил поразен од Жил Симон. На последниот турнир во сезоната, на Мастерсот во Париз, тој ги победил Томаш Белучи и Томаш Бердих редоследно, но во четвртфиналето загубил од Микаел Лодра. Тој за првпат по 2005 година не успеал да се квалификува за завршниот мастерс во сезоната и годината ја завршил надвор од најдобрите 20 на АТП листата за првпат во последните пет и пол години.
2011
Тој ја започнал сезоната на Отвореното првенство на Катар, каде забележал победа над Рафаел Надал во полуфиналето, но во финалето загубил од Роџер Федерер. На Отвореното првенство на Австралија, Давиденко разочарувачки бил поразен во првото коло од Флоријан Мајер во четири сета. Тој исто така доживеал порази во првите натпревари на турнирите во Ротердам и Марсеј од француските тенисери Микаел Лодра и Жил Симон редоследно. Тој му се реванширал на Мајер за поразот во Мелбурн, и го победил во финалето на турнирот во Минхен, со што ја освоил својата 21. титула во кариерата. Со оваа победа, тој се вратил во најдобрите 30 на АТП листата.
На мастерс турнирите во Мадрид и Рим, Давиденко бил поразен уште во првите натпревари од Марсел Гранољерс и Виктор Троицки редоследно, а лошата форма ја продолжил и на Отвореното првенство на Франција, каде бил поразен од 227. тенисер во светот, квалификантот Антонио Веиќ во пет сета. Тој исто така бил поразен во првото коло на Вимблдон од Бернард Томиќ. На подготвителниот период пред последиот Гренд слем во годината, Давиденко не заиграл подобро и не успеал да врзе две победи во серија на ниту еден турнир. На Отвореното првенство на САД, тој ги победил Иван Додиг и Потито Стараче во првите два натпревари, но во третото коло загубил од Новак Ѓоковиќ.
На турнирот во Москва, тој третпат во сезоната стигнал до полуфинале, но овојпат не успеал да се избори за финале и бил поразен од Јанко Типсаревиќ. Во ноември, Давиденко заиграл на турнирот во Валенсија, и стигнал до четвртфиналето во кое загубил од домашниот тенисер, Давид Ферер во два сета. Последен турнир за Давиденко во 2011 година бил Мастерсот во Париз, каде бил поразен од Андреас Сепи уште во првото коло. Тој годината ја завршил на 41. место на АТП листата.
2012
Давиденко ја започнал сезоната со пораз од Роџер Федерер во првото коло на Отвореното првенство на Катар. Тој не успеал да ја забележи првата победа во сезоната на Отвореното првенство на Австралија и уште во првото коло загубил од Флавио Ципола во пет сета. Во февруари, тој стигнал до полуфиналето во Ротердам, во кое загубил од Федерер. Сезоната на земја, Давиденко ја започнал на Мастерсот во Мадрид, каде во првото коло бил подобар од Иво Карловиќ, но во второто коло загубил од Рафаел Надал. Две недели подоцна, на турнирот во Ница, Давиденко забележал победа над Џон Изнер во четвртфиналето, но разочарал со поразот од квалификантот Брајан Бејкер во полуфиналето. На Отвореното првенство на Франција, тој загубил во првото коло од Андреас Сепи. На Вимблдон, Давиденко имал тешка задача бидејќи уште во првото коло бил извлечен да игра против Енди Мари, кој го добил натпреварот лесно со 1–6, 1–6, 4–6.
Во јули, Давиденко настапил на тениското натпреварување на Летните олимписки игри 2012, во Лондон коe се одржалo на терените на кои се игра Вимблдон. Во првото коло тој победил против Радек Штепанек, но во второто коло бил поразен од Кеј Нишикори. Тој настапил и во двојки заедно со Михаил Јужни и тие во првото коло биле подобри од германскиот пар Филип Печнер и Кристогер Кас. Сепак во второто коло, тие загубиле од златните медалисти Боб и Мајк Брајан од САД со 7-6 (8-6), 7-6 (7-1).
На Отвореното првенство на САД, Давиденко во првото коло забележал победа над Гвидо Пеља, но во второто коло во пет сета бил поразен од Марди Фиш. Две недели подоцна, тој стигнал до полуфиналето на турнирот во Мец, во кое во три сета загубил од Жо-Вилфрид Цонга. Последен турнир за Давиденко во годината бил турнирот во Базел. Тој во првото коло го победил Станислас Вавринка, но во следното коло загубил од Пол-Анри Матје На крајот на годината, тој завршил на 44. место на АТП листата, три места пониско од минатата година.
2013
Давиденко ја започнал сезоната на Отвореното првенство на Катар, каде стигнал до финалето во кое бил поразен од Ришар Гаске. На патот до финалето, тој остварил победи над Симоне Болели во четвртфиналето и над светскиот бр. 5, Давид Ферер во полуфиналето. На Отвореното првенство на Австралија, тој бил поразен од Роџер Федерер во второто коло, откако претходно во првото коло забележал победа над Дуди Села. Еден месец подоцна, тој повторно бил поразен од Федерер, овојпат во четвртфиналето на турнирот во Дубаи.
Тој лошо ја одиграл сезоната на земја и на шест турнири успеал да забележи само две победи. На последниот турнир на земја, на Отвореното првенство на Франција, Давиденко во три сета редоследно ги победил Флорент Сера и Денис Истомин во првите два натпревари, но во третото коло во три сета загубил од Ришар Гаске.
Американската турнеја, Давиденко ја започнал на Мастерсот во Монтреал, каде врзал три победи но во четвртфиналето поради бронхитис го предал натпреварот против Вашек Поспишил. Сепак, тој следната недела настапил на Мастерсот во Синсинати и загубил од Хуан Мартин дел Потро во второто коло, откако претходно во првото коло бил подобар од Беноа Пер. На Отвореното првенство на САД, Давиденко бил елиминиран во второто коло од Иван Додиг.
Тој годината ја завршил на 53. место на АТП листата.
2014: Повлекување
Во 2014, Давиденко не успеал да врзе победи во серија. Тој загубил од Даниел Брандс во првото коло на Отвореното првенство на Катар, а на Отвореното првенство на Австралија бил поразен од Ришар Гаске во второто коло. На турнирот во Монпелје, тој во првото коло забележал победа над Жулијен Бенето, но во второто коло бил разочарувачки поразен од 248. тенисер во светот, Албано Оливети. На турнирите во Монпелје и Дубаи, тој двапати бил поразен од Жо-Вилфрид Цонга. На Мастерсот во Индијан Велс, Давиденко во првото коло забележал победа над Давид Гофан, но во второто коло бил поразен од Џон Изнер.
Давиденко ја започнал сезоната на земја со пораз во првото коло од Алберт Рамос на Отвореното првенство на Барселона. Во Минхен, тој повторно загубил во првото коло, овојпат од Федерико Делбонис. Првата и единствена победа во годината на земја, Давиденко ја постигнал на турнирот во Диселдорф над Дуди Села. По поразот од Робин Хасе во првото коло на Отвореното првенство на Франција, тој ја прескокнал сезоната на трева за да одлучи дали ќе се повлече или не. На 16 октомври, тој го објавил своето повлекување од тенисот на прес-конференција во Москва.
Стил на игра
Давиденко напаѓал од основната линија, со длабоки удари на двете страни. Неговите удари биле технички ефикасни и на форхенд и на бекхенд. Неговата огромна брзина и антиципација му овозможувале да го удира топчето рано со што ја диктирал играта и ги фаќал противниците надвор од позиција, слично како поранешниот светски бр. 1, Андре Агаси. Негов најдобар удар бил бекхендот кој го користел паралелно, дијагонално или при погаѓање на екстремни агли. Тој исто така е познат по неговите удари при трчање кои ги изведувал рано и често ги претварал во неодбранливи бодови. Неговиот сервис бил коректен и многу постојан, иако не бил многу силен.
Најголема слабост на Давиденко биле неговите волеј удари, и неговата повремена неспособност да заврши натпревар во своја полза. Неговите волеј удари иако биле едни од најдобро изведуваните, не биле постојани како неговите останати удари. Многу тениски аналитичари исто така го критикувале Давиденко за недостигот на варијација во неговата игра поради фактот што тој главно играл од основната линија со неговите постојани удари. Сепак тој почнал да ја менува својата игра со примена на слајсови и со почесто движење напред на мрежа. Поради неспособноста да ги завршува натпреварите, Давиденко често губел натпревари на кои водел. Тоа било очигледно на натпреварите против Џејмс Блејк и Рафаел Надал на АТП завршниот Мастерс во 2006 кога тој го освоил првиот сет и имал водство во вториот сет, а на крајот сепак загубил. На Отвореното првенство на Австралија во 2006, против Роџер Федерер, тој имал три сет топки за водство од 2–1 во сетови, но тој го загубил сетот а потоа и натпреварот.
Океански рибник
Рибник е област со поврзана рибна или водна популација која се собира поради нејзината комерцијална вредност. Рибарството може да биде диво или рибникарско. Поголемиот дел од дивиот риболов во светот е во океанот. Оваа статија е преглед на океанскиот риболов.
Статистика
Океаните заземаат 71 отсто од површината на Земјата. Тие се поделени на пет главни океани, кои по опаѓачки редослед на големина се: Тихиот Океан, Атлантскиот Океан, Индискиот Океан, Јужниот Океан и Северноледениот Океан. Над 70 отсто од светскиот улов од морето доаѓа од Тихиот Океан.
Свети Лука (Халс)
Свети Лука е слика со маслени бои на платно на холандскиот сликар од златната доба, Франс Халс, насликана во 1625 година и сега во Музејот на западната и источната уметност во Одеса. Делото е со димензии 70cm x 55cm.
Сликарство
На сликата е прикажан Свети Лука како седи на маса и чита со вол на лактот. Оваа слика била документирана во 18 век, но се сметала за изгубена, сè до 1958 година кога историчарката Ирина Линик открила две трони како тлеат во складиштата на Музејот за западна и источна уметност - Одеса.
Во тоа време, се сметало дека троните се од непознати, анонимни сликари, но Линик ги препознала како дело на мајстор од 17 век и на крајот ја проследила нивната историја до 17 век, идентификувајќи ги како две од четирите изгубени слики на Халс на евангелистите, имено Лука и Матеј. Откако нејзиното истражување било објавено во 1959 година, двете слики биле вклучени во изложбата на Франс Халс во 1962 година во музејот Франс Халс. Меѓународното внимание помогнало да се поттикнат уметничките детективи и на крајот другите две слики на евангелистите, св.Јован и св.Марко исто така биле повторно откриени.
Во неговиот каталог од 1989 година на меѓународната изложба Франс Халс, Слајв вклучил детал од Банкетот на офицерите на компанијата Свети Адријан Милиција во 1627 година со главата на Јохан Дамиус за да покаже дека тој е веројатниот модел за Свети Лука. само со помалку коса.
Дамиус и Лука:
Fifth Harmony
Фифт Хармони или Fifth Harmony е американска женска музичка група. Основана е во 2012,во Мајами.Членови се Али Брук, Нормани Кордеј, Дајна Џејн, Лорен Хауреги и до неодамна Камила Кабејо која престана да биде членка на 18 декември 2016. Групата потпишала заеднички догово со издавачката куќа Симона Кауела, Сајко и издавачката куќа Ел-Еј Рида ,Епик рекордс, по тоа што членките се собрале и завршиле како третопласирани во втората сезона на американското телевизиско натпреварување во пеење Икс фактор (2012).
Финф хармони преку друштвените мрежи стекнаа слава, а дебитански Better Together и нивните три студиски албуми- Reflection, 7/27  и  Fifth Harmony се најдоа меѓу топ десет на списокот на Билбод 200 во САД. По настапот во Икс фактор,издале свој деби сингл Miss Movin' On. Нивниот музички видео спот им ја донел наградата на МТВ за најдобар нов изведувач. Групат објавила деби студиски албум Reflection во 2015 година, за кого добиле златен сертификат во својата земја. Албумот ги влкучува сингловите Boss, Sledgehammer и Worth It. Нивниот Јутјуб хит добил трострука платинаста сертификација во Соединетите Држави и влегол во топ 10 песни во 13 земји.
Меѓу останатите признанија кои ги добиле се музичките награди: iHeartRadio, три МТВ Јуропи, четири МТВ видео награди, Американска музичка награда, Билбордова награда Жени во музиката, како и шест наград Избор на тинејџерите. До декември 2016, Фифт хармони во САД продале вкупно 456.000 албуми и седум милиони дигиталнии песни, т.е. зарботиле 1,6 милијарди на он-деманд стримовите (според Нилсен саундскен).
Константин Новоселов
Сер Константин Новоселов (Константи́н Серге́евич Новосёлов ) — руско-британски физичар, и Лангвортиев професор во Школата за физика и астрономија при Манчестерскиот универзитет. Неговата работа на графенот со Андреј Гејм, им ја донела Нобеловата награда за физика во 2010 година.
Образование
Константин Новоселов е роден во Нижни Тагил, Советски Сојуз, во 1974 година. Дипломирал на Московскиот институт за физика и технологија, амагистрирал во 1997, и бил награден со докторат од Нијмегенски универзитет во 2004 година за работата под раководство на Андреј Гејм.
Кариера
Новоселов има објавено повеќе од 200 рецензирани научни трудови, на неколку теми вклучувајќи и мезоскопска суперпроводливост (Холова магнетометрија), субатомски движења кај магнетните доменски ѕидови, откривањето на геконската лента и графенот. ,
Новоселов има учествувано на повеже важно графенски проекти – иницијатива од €1 милијарда на европската комисија – и бил прикажан на официјалниот промотивен филм за проектот.
Тоје директор на Националниот институт за рафен.
Тој е исто така добитник и на почетниот грант од Европскиот истражувачки совет.
Новоселов е на кусиот список на научници со повеќеброни жешки трудови за 2007-2008 година (го делел второто место со 13 жешки трудови) и 2009 година (5-то место со 12 жешки трудови).
Во 2014 година Новоселов бил вклучен во списокот на најцитирани истражувачи. Тој исто така бил и меѓу 17 највредни истражувачи ширум светот - „личности кои објавиле најголем број на жешки трудови во 2012-2013 година“.
Личен живот
Новоселов има двојно државјанство. Тој е оженет и има две ќерки.
Национален парк Централен Балкан
Национален парк Централен Балкан (Национален парк Централен Балкан) — национален парк во централна Бугарија, сместено во централните и повисоките делови на Стара Планина. Неговата надморска височина варира од 550 м во близина на градот Карлово до 2376 м на Врвот Ботев, највисокиот врв на планинскиот венец. Основан е на 31 октомври 1991 година. Националниот парк Централен Балкан е трета по големина заштитена територија во Бугарија, со површина од 716,69 км² со вкупна должина од 85 км од запад кон исток и просечна ширина од 10 км. Зазема територија од 5 од 28 провинции на земјата: Ловеч, Габрово, Софија, Пловдив и Стара Загора. Националниот парк вклучува девет природни резервати, покривајќи 28% од нејзината територија: Боатин, Царичина, Козја Стена, Стена, Северен Џендем, Пешти карпи, Соколна, Џендема и Стара река.
Паркот спаѓа во планинските мешовити шуми Родоп, копнениот екорегион на палеарктичката умерена широколисна и мешана шума. Тој е дом на ретки и загрозени видови и заедници од дивиот свет, саморегулирани екосистеми со биолошка разновидност, како и историски места со глобално културно и научно значење. Флората е претставена од 2340 видови и подвидови на растенија. Шумите зафаќаат 56% од вкупната површина. Постојат 59 видови цицачи, 224 видови птици, 14 видови влекачи, 8 видови водоземци и 6 видови риби, како и 2387 видови без'рбетници.
Историја
Националниот парк „Централен Балкан“ е основан во 1991 година за да се зачува единствената природна глетка и наследство на оваа област и да се заштитат обичаите и егзистенцијата на месното население. Дирекцијата за паркови, регионално тело на Министерството за животна средина и води управува со паркот. Дирекцијата ги ангажира локалните организации, волонтерите и планинските ентузијасти во остварувањето на нејзините цели.
Екосистеми
Познати се 166 видови лековити растенија, 12 се заштитени со закон. Покрај тоа, има 229 видови мов, 256 видови печурки и 208 видови алги. Централниот дел на Стара Планина е дом на 70% од сите без'рбетните организми и 62% од сите 'рбетни животни во Бугарија. Постојат 224 одделни видови птици, што го прави националниот парк Централен Балкан важно меѓународно прибежиште за птици.
Проектот CORINE BIOTOPS, финансиран од ЕУ, создал методологија за класификација на живеалиштата и 49 од класифицираните видови живеалишта се претставени во националниот парк Централен Балкан. Од нив, 24 се вклучени во „Списокот на загрозени живеалишта“, што бара посебни мерки за заштита согласно Конвенцијата на ЕУ за живеалиштата.
Терен
Теренот на Парк вклучува големи високопланински ливади, вертикални карпести лица, пропасти, длабоки кањони, водопади, како и бројни врвови, од кои околу 20 се наоѓаат на надморска височина од 2.000 метри и повеќе. Националниот парк Централен Балкан е омилено место за туристите, природниците и научниците.
NGC 4539
NGC 4539 — спирална галаксија во соѕвездието Береникина Коса, заведена во Новиот општ каталог на длабоконебесни тела.
Откривање
Објектот е откриен на 17 март 1831 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4539 е од видот SBa. Видливиот сјај со голо око изнесува 12 m, а оној во рамките на интервалот од минималната до максималната честота 12,9 m, додека површинскиот сјај изнесува 13,5 m/лм2. NGC 4539 има привидни димензии од 3,3' х 1,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 34 м 34,6 с, а неговата деклинација, односно висината на лакот на тој агол, +18° 12' 10"". Положбениот агол на објектот е во износ од 95°.
Други поделби
Проучување на NGC 4539 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 41839. Во рамките на атласот на длабокото небо, Уранометрија 2000.00, објектот припаѓа на групата означена со бројот 149; додека во Каталогот на основни ѕвезди (GSC) е групиран под бројот 1446. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1576.
Каташин
Каташин (Каташин) е село во Украина, Чечелнички реон, Виничка област.
Наташа Пирц Мусар
Наташа Пирц Мусар — словенечка адвокатка, новинарка и политичарка.
Наташа Пирц Мусар е адвокатка и поранешна новинарка. Во 2005 година била назначена на функцијата комесар за информации, која ја извршувала до 2014 година, кога основала своја адвокатска канцеларија, која во 2016 година го добила името Адвокатско друштво Пирц Мусар и Ламут Стрле. Во 2022 година поднела кандидатура за претседател на Република Словенија и во вториот круг, според ја победила својата противкандидатка Анжета Логар и на оваа функција е избрана како прва жена во историјата на независна Словенија. Таа функцијата ќе ја преземе на 22 декември.
Животопис
Пирц Мусар студирала право на Правниот факултет во Љубљана и дипломирала кај Марко Илешич во 1992 година. Во 1997 година го положила правосудниот испит.
Во 2001 година, му се приклучила на здружението Актива Груп како раководител на одделот за корпоративна комуникација. Во тоа време проект менаџер во компанијата бил нејзиниот сопруг Алеш Мусар.
Во април 2003 година, се вработила во Врховниот суд како директор на Центарот за едукација и информирање. Од март 2011 година била потпретседател на Заедничкото надзорно тело за Европол, а од 2012 година до крајот на нејзиниот мандат како комесар за информации била претседател на ова тело на Европската Унија.
Новинарска кариера
Работела во Телевизија Словенија шест години како новинарка и водителка на централната информативна програма ТВ Дневник. Потоа, пет години беше водителка на централната информативна програма 24UR на комерцијалната телевизија ПОП ТВ.
Наташа Пирц завршила дополнителна образование во САД, во CNN во Атланта. Потоа ги продолжила студиите два семестри на Катедрата за медиуми на Универзитетот во Салфорд во Манчестер, Обединето Кралство, при што стажирала во Би-Би-Си, Гранада ТВ, Скај Њуз, Ројтерс ТВ и Гранична ТВ. Докторирала на Правниот факултет на Виенскиот универзитет.
Комесар за информации
Во јули 2004 година, Народното собрание на Република Словенија, на предлог на претседателот на Република Словенија, Јанез Дрновшек, ја избрало за комесар за пристап до информации од јавен карактер, а од 31 декември 2005 година ја извршувала функцијата комесар за информации. На 21 мај 2009 година, Националното собрание ја реизбрало за комесар за информации на предлог на претседателот на Републиката, Данило Турк. Таа го започнала својот петгодишен мандат на 16 јули 2009 година. Нејзиниот мандат завршил на 16 јули 2014 година.
Назначување за генерален директор на РТВ
На 7 април 2014 година, во третиот круг на гласање, со 15 гласа (од 29), програмскиот одбор ја избрал поранешната комесарка за информации и поранешна новинарка на РТВ Наташа Пирц Мусар за генерален директор (за избор биле потребни најмалку 15 гласа). Покрај Пирц Мусар, за позицијата конкурирале и Марко Фили (поранешен генерален директор), Љерка Бизиљ (уредник на програмата на РТВ3), Роман Колар и Марко Макарович (се пријавил и Димитриј Рупел, но ја повлекол својата кандидатура непосредно пред почетокот на гласањето). Народното собрание потоа разрешило двајца програмски советници поради неисполнување на условите, поради што именувањето на Пирц Мусар на позицијата генерален директор во мај 2014 година било поништено и вратено на ново гласање, а вршител на должноста генерален директор бил назначен Марк Фили. Судот потоа го укинал именувањето на Фили. Пирц Мусар поднела жалба на поништувањето на нејзиното именување до Судот за труд и социјала, но неуспешно. РТВ зазел став дека дури и ако одлуката за назначувањето на Фили е неважечка, тоа не значи дека Пирц Мусар станала генерален директор; Во меѓувреме, Пирц Мусар тврдела дека единствената валидна одлука е таа за нејзиното назначување, што го прави недозволиво повторувањето на процесот на именување на генералниот директор. Во 2016 година, Високиот суд пресудил дека поништувањето на назначувањето на Пирц Мусар е незаконско. Поради загубена плата и предизвикување душевна болка, Пирц Мусар упатила барање до РТВ за исплата на надомест во износ од 215.125,76 евра; во текот на преговорите износот на надоместокот бил намален. На 3 ноември 2017 година, Пирц Мусар и РТВ се согласиле на судска спогодба, во рамките на која РТВ се обврзала да ѝ плати отштета на Пирц Мусар во износ од 70.000 евра.
Претседателка на Црвениот крст на Словенија
Во август 2015 година, Пирц Мусар станала претседателка на словенечкиот Црвен крст (ЦСЦ). Откако собранието на членовите на ЦКС не се согласило со предлогот на Пирц Мусар за разрешување на генералниот секретар на ЦКС, Пирц Мусар поднела оставка од функцијата претседател на ЦКС во февруари 2016 година (разрешувањето на генералниот секретар на ЦКС било предложено од Пирц Мусар поради незадоволство од нејзината работа, бидејќи не работел на начин што би овозможил остварување на визијата што Пирц Мусар ја поставила пред ЦКС по нејзиниот избор).
Во август 2022 година, магазинот „Репортер“ објавилнапис во кој се наведува дека набрзо по назначувањето на функцијата претседател на ЦКС, Пирц Мусар издала (наводно фиктивна) фактура за (никогаш извршен) правен совет во износ од 778 евра. преку нејзиното приватно прептријатие „Инфо Хиша“, со која Пирц Мусар се обидела да си го наплати хонорарот за управување со ЦКС на кој имала право (во износ од 500 евра месечно ). Ваквиот начин на плаќање на хонорарот би значел затајување на плаќање данок на доход и придонеси за социјално осигурување. Внатрешната контрола на ЦКС потоа го прекинала овој начин на плаќање хонорари; парите се вратени и уплатата е извршена лично. Издавањето фактури за услуги кои никогаш не биле извршени се смета за кривично дело фалсификување документи, а дејствијата на Пирц Мусар може да се сметаат и за злоупотреба на положбата. Известувачот го пријавил сомнежот за сторено кривично дело до Окружното обвинителство кое врз основа на изјавите на Известувачот повело предистражна постапка. Како одговор на новинарско прашање, Пирц Мусар ги опишала околностите како „ненамерна компликација“ и тврдела дека не се работи за издавање фиктивна сметка.
Јуршолм
Јуршолм е административен центар на општината Дандеруд во округот Стокхолм во Шведска. Поделено е во неколку различни региони: Јуршолм Екеби (северозапад), Свалнес (североисток), Есби (центар), Берга (југозапад) и Гамла Јуршолм („Стариот Јуршолм“, југоисток).
Наташа Пирц Мусар
Адвокатска кариера
По завршувањето на нејзиниот мандат како комесар за информации, таа основала своја адвокатска канцеларија. Нејзината заменичка, Росана Лемут Стрле, станала партнер во адвокатската канцеларија во 2016 година, која оттогаш се вика Адвокатска фирма Пирц Мусар и Ламут Стрле. Меѓу другите, таа ја претставувала и американската прва дама Меланија Трамп и нејзиниот татко Виктор Кнавс.
Јуршолм
Историја
Основана е во 1889 година, а следната година е отворена железничка линија што ги поврзува Јуршолм и Стокхолм. Цените на недвижностите во Јуршолм се највисоки во земјата. Дизајниран е како градинарски град со големи вили, од кои повеќето се изградени кон крајот на векот. Од самиот почеток, елегантните крајбрежни квартови привлекле многу реномирани научници, културни личности и индустријалци. Јуршолм, како општина, се разделила од Дандерид во 1901 година, и во 1914 година добила статус на град. Во 1971 година, општините повторно се споиле, формирајќи ја општината Дандерид.
Наташа Пирц Мусар
Адвокатска кариера
Наташа Пирц Мусар со Матеја Малнар Штембал, Марта Кос и Емилија Стојменова Дух го основала здружението OnaVe за да ги поврзе женските стручњаци и да промовира знаење.
Јуршолм
Историја
Во Јуршолм има замок од 15 век (слика); капела изградена во 1902 година по иницијатива на архитектот Фредрик Лилеквист; и Вилата Паули, дизајнирани од Рагнар Остберг во 1907 година.
Наташа Пирц Мусар
Кандидатура за претседател на републиката
Нејзината кандидатура предизвикала многу медиумски шпекулации за нејзината врска со Марта Кос, која малку подоцна ја најавила својата кандидатура за претседателската функција. Наташа и Марта изјавиле дека се пријателки, но според пишувањата на медиумите требало да престанат да комуницираат меѓу себе. На почетокот на јули, Милан Кучан изразил мислење дека победата на Марта Кос ќе значи прекумерна концентрација на моќ од страна на една партија - Движење Слобода, која во тоа време ги поседувала функциите премиер и претседател на Народното собрание на Републиката. на Словенија. Наташа Пирц Мусар додаде дека концентрацијата на моќта на Движењето за слобода ќе биде „донекаде слична на Орбановата“.
На 23 јули 2022 година на порталот Siol.net било објавено интервју во кое Наташа Пирц Мусар меѓу другото рекла: ''„Купувањето медиумски мир за да се плати за медиумски напад врз неистомислениците е нешто што го практикуваат Пожарепорт, Нова24ТВ и сега исто така. Репортер и Нецензурирано. Дали е ова новинарство? Одговорот е не“.'' Сопственикот на порталот Пожарепорт, Бојан Пожар, побара Пирц Мусар да ги повлече изјавите и да се извини. Бидејќи не го добил бараното, најавил тужба против неа, а истото го направиле и Necenzuirano.si и Nova24TV поради клевета.
Кандидатурата ја поднела во средата, на 21 септември 2022 година.
Во првиот круг од изборите, кој се одржа на 23 октомври 2022 година, таа го освои второто место, добивајќи 26,88 % или 234.361 гласови. Со ова таа се пласираше во вториот круг.
NGC 2315
NGC 2315 — леќеста галаксија во соѕвездието Рис, заведена во Новиот општ каталог на длабоконебесни тела.
Откривање
Објектот е откриен на 16 февруари 1831 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2315 е од видот S0-a. Видливиот сјај со голо око изнесува 13,6 m, а оној во рамките на интервалот од минималната до максималната честота 14,5 m, додека површинскиот сјај изнесува 12,5 m/лм2. NGC 2315 има привидни димензии од 1,3' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 2 м 33 с, а неговата деклинација, односно висината на лакот на тој агол, + 50° 35' 27". Положбениот агол на објектот е во износ од 116°.
Други поделби
Проучување на NGC 2315 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 20045. Во рамките на атласот на длабокото небо, Уранометрија 2000.00, објектот припаѓа на групата означена со бројот 42; додека во Каталогот на основни ѕвезди (GSC) е групиран под бројот 3399. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 692.
Данте Габриел Росети
Данте Габриел Росети (англ. Dante Gabriel Rossetti; Лондон, 1828 — Берчингтон на море, Кент, 1882) бил англиски сликар и поет. Бол под големо влијание на В. Блејк. Во 1848 година се основал со Џ Милеом, В, Х. Хантом и други антиакадемиски групи предрафаелитско братство, која се враќала на сликарство. Росетиовите слики полни со симболика, кои се правени во лиеарен стил, влијаеле на модерната англиска уметност. Росети го црпел темето од Библијата. Работел на илустраци и за книги и нацрти за работилници на уетничките занаети на Вилијам Мориса.
Детство и школување
Дете е на италијанскиот емигрант и научник Габриел Росети и Френсис Мери Ливиние Полидори. Роден е во Лондон како Габриел Чарлс Данте Росети. Роднините и пријателите го викале Габриел, но тој на прво место го ставил името Данте во чест на Данте Алигијерија, Бил брат на Кристина Росети која била песник, на критичарот Вилијам Мајкл Росети и Марија Франческе Росети која била кинижевник.
Страбизам
Знаци и симптоми на страбизам
Страбизамот често може да бидат препознаен од страна на случаен набљудувач како „криво око“. Всушност, повеќето случаи на страбизам прво се забележи од страна на родител или педијатар на детето пред да се направи испитување од страна на офталмолог. Сите деца треба да имаат испитување на видот помеѓу 3 и 4 годишна возраст. Педијатриските ординации обично може да се оценува визуелна острина кај малите деца, но сепак, острината може, исто така, да се оценува од страна на семеен лекар или офталмолог. Ако постои семејна историја на страбизам, децата треба да имаат испитување на очите од страна на офталмолог во порана возраст, можеби од 12 до 18 месеци. Во некои случаи, амблиопијата (намален вид) може да се случи кога има минимална неусогласеност на очите (microtropia). Овој тип на отстапување може да биде тешко да се препознае кај малите деца бидејќи тие не соработуваат, дури и за искусен педијатриски офталмолог. Овој тип на отстапување станува важно ако амблиопијата се развива, која само може да се открие со процена на визуелната острина.